Uuteen ergonomiseen nukkumistilanteeseen ja lisääntyneeseen nukkumismukavuuteen tottuminen vie vartalolta hieman aikaa. Patjat valmistetaan jousista lähtien vasta sitten, kun olet sängyn tilannut, joten jousistossa on alkuun enemmän pintajännitettä. Patja on parhaimmillaan muutamien viikkojen käytön jälkeen ja tästä syystä myyjämme soittavat asiakkaalle jälkisoiton noin kuukauden kuluttua vuoteen toimituksesta, jotta nukkujalla on ollut aikaa tottua uuteen vuoteeseen. Jälkisoitossa myyjä selvittää asiakkaan kanssa tyytyväisyyttä uuteen vuoteeseen ja tarvetta mahdollisille muutoksille.